**คณะสัตวแพทยศาสตร์ มข. ออกหน่วยเคลื่อนที่รับบริจาคโลหิตเพื่อใช้ในโรงพยาบาลสัตว์**

 เมื่อวันพฤหัสที่ 4 กรกฏาคม 2562 ที่ผ่านมา ณ พื้นที่อำเภอกระนวน จังหวัดขอนแก่น นำโดย **สพ.ญ.นริชสรา เลิศชัยสถาพร** หัวหน้าโครงการฯ พร้อมด้วย **ผศ.สพ.ญ.ดร.ปาณิสรา คุณกิตติ** **น.สพ.กานต์ ยงวณิชย์ นายอนุสิทธิ์ สังคีรี นายภิรายุ พวงจันทร์ นางสาวจรรยาภรณ์ ศรีสารคาม** สังกัดโรงพยาบาลสัตว์ และ**นายรุ่งเรือง ผาบจันดา** พนักงานขับรถยนต์ สังกัดคณะสัตวแพทยศาสตร์ ได้ร่วมกันจออกพื้นที่ให้บริการวิชาการแก่สังคม ภายใต้ชื่อโครงการ **"หน่วยเคลื่อนที่รับบริจาคโลหิต โรงพยาบาลสัตว์ คณะสัตวแพทยศาสตร์ มข."** เพื่อออกพื้นที่ในการรับบริจาคโลหิตสุนัข ณ อำเภอกระนวน จังหวัดขอนแก่น ซึ่งโครงการหน่วยเคลื่อนที่ออกรับบริจาคเลือดเพื่อสัตว์เลี้ยงในครั้งนี้ ได้รับการสนับสนุนจากสำนักบริการวิชาการ มหาวิทยาลัยขอนแก่น ในการออกพื้นที่ในครั้งนี้ มีจำนวนสุนัขที่เข้าร่วมกิจกรรมฯ จำนวน 7 ตัว จากการคัดกรองจากสัตวแพทย์แล้ว สามารถรับบริจาคเลือดได้เพียง 4 ตัว ทั้งนี้สัตวแพทย์ได้ให้คำแนะนำ ให้ความรู้แก่เจ้าของสัตว์ และทีมงานได้มอบของที่ระลึกสำหรับสุนัขให้กับสุนัขที่บริจาคในครั้งนี้แทนคำขอบคุณด้วย